b'\n_START_ARTICLE_\nKairosmaja\n_START_PARAGRAPH_\nKairosmaja on er\xc3\xa4s Kansan Raamattuseuran toimintakeskus Lapissa. Se sijaitsee Pelkosenniemen kunnassa Pyh\xc3\xa4tunturin juurella. Sana kairos on kreikkaa ja tarkoittaa (Jumalan) aikaa. Kairosmaja on aloittanut toimintansa vuonna 1974. Siell\xc3\xa4 on monipuoliset liikuntamahdollisuudet: siell\xc3\xa4 j\xc3\xa4rjestet\xc3\xa4\xc3\xa4n talvisin hiihtoviikkoja sek\xc3\xa4 kes\xc3\xa4isin ja syksyisin patikkaviikkoja. Lis\xc3\xa4ksi on runsaasti muuta toimintaa. Majalla on my\xc3\xb6s mahdollisuus majoittua osallistumatta toimintaan. Kairosmajan yhteydess\xc3\xa4 on Revontulikappeli, jossa j\xc3\xa4rjestet\xc3\xa4\xc3\xa4n hengellisi\xc3\xa4 tilaisuuksia ja konsertteja.'